Saya mau tau Kerjaya dan Perniagaan dari Lim Wee-Chai. Jelaskan dalam bahasa melayu

Pada tahun 1991, Lim dan isterinya mengasaskan Top Glove dengan hanya sebuah kilang dan satu barisan pengeluaran sarung tangan dengan keseluruhan simpanannya sebanyak RM180,000 untuk melaburkan syarikat ini.  Lim bekerja sebagai jurujual penghawa dingin sebelum memulakan perdagangan sarung tangan getah.

Sepuluh tahun kemudian pada tahun 2001, di bawah pimpinan Lim, syarikat Top Glove tersenarai di Bursa Malaysia secara rasmi. Pada tahun 2016, syarikat Top Glove juga tersenarai di Singapore Stock Exchange.

Sepanjang tiga dekad sejak perdagangannya, beliau mengetuai pengembangan syarikat dengan ketara dan telah melipatgandakan pengeluaran sarung tangan getah. Kini, Top Glove mempunyai 812 barisan pengeluaran, 50 kilang di Malaysia, Thailand, China dan Vietnam. Top Glove juga mempunyai pejabat pemasaran di Amerika Syarikat, Jerman dan Brazil. Setakat ini, Lim berjaya memimpin syarikatnya untuk menjadi pengeluar sarung tangan terbesar di dunia yang mengeluarkan kira-kira 25% daripada bekalan sarung tangan getah dunia.

Perlantikan dan Penglibatan dalam Persatuan/Badan Bukan Kerajaan

Persekutuan Pekilang-Pekilang Malaysia (FMM) : Presiden Emeritus sejak tahun 2019 dan Ahli Majlis sejak tahun 2010

Dewan Perdagangan dan Perindustrian Cina Bersekutu Malaysia (ACCCIM) : Presiden Kehormat sejak tahun 2017.

Gabungan Pertubuhan Cina Malaysia :  Penasihat Kehormat sejak tahun 2011

Persekutuan Persatuan-Persatuan Hokkien Malaysia : Presiden Kehormat sejak tahun 2017

Dewan Perniagaan dan Perindustrian Cina Kuala Lumpur dan Selangor (KLSCCCI) : Presiden Kehormat sejak tahun 2017

Dewan Perniagaan Malaysia-China (MCCC) : Presiden Kehormat sejak tahun 2012

Persekutuan Persatuan-Persatuan Keturunan Lim Malaysia : Presiden Kehormat sejak tahun 2018

Institut Fizik Malaysia (IFM) : Felow Kerhomat sejak tahun 2019

Sekolah Menengah Kuen Cheng : Pengarah sejak tahun 2008

Penasihat Kehormat: Klang Chinese Chamber of Commerce, Lim Association Malaysia, Huazong.

Presiden Kehormat Tetap untuk Persekutuan Persatuan-Persatuan Keturunan Lim Malaysia